ระเบียบคณะกรรมการจัดรูปที่ดินกลางว่าด้วยหลักเกณฑ์วิธีการ และเงื่อนไขการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมพ.ศ. ๒๕๖๑ อาศัยอำนาจตามความในมาตรา ๑๑ (๙) และมาตรา๕๖ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘ คณะกรรมการจัดรูปที่ดินกลางออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการ และเงื่อนไขการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมพ.ศ. ๒๕๖๑ข้อ ๒ ให้ยกเลิกระเบียบคณะกรรมการจัดรูปที่ดินกลางว่าด้วยหลักเกณฑ์วิธีการ และเงื่อนไขการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมพ.ศ. ๒๕๕๙ข้อ ๓[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ระเบียบ หลักเกณฑ์ วิธีการและเงื่อนไขการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมใดที่ขัดหรือแย้งกับระเบียบนี้ ให้บังคับใช้ตามระเบียบนี้ข้อ ๕ ในระเบียบนี้เปลี่ยนการใช้ที่ดิน หมายความว่า การเปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมรวมทั้งการปลูกสร้างสิ่งใด ๆ หรือกระทำการใด ๆ แก่ที่ดินอันอาจก่อให้เกิดความเสียหายแก่การจัดรูปที่ดินภายในเขตโครงการจัดรูปที่ดินผู้ขออนุญาต หมายความว่า เจ้าของที่ดิน หรือผู้มีสิทธิได้รับที่ดินในเขตโครงการจัดรูปที่ดินที่ดิน หมายความว่า ที่ดินในเขตโครงการจัดรูปที่ดินการแปรรูปผลิตผลการเกษตร หมายความว่า การใช้ผลิตผลการเกษตร มาทำการแปรรูปเพื่อให้เกิดผลิตภัณฑ์ใหม่หรือผลิตผลการเกษตรนั้นเปลี่ยนรูป หรือเปลี่ยนขนาดหรือเปลี่ยนสภาพไปจากเดิม หรือเป็นการเพิ่มมูลค่าด้วยวิธีการใดๆหัตถกรรมในครัวเรือน หมายความว่า ผลิตภัณฑ์ที่ผลิตโดยใช้มือเป็นหลักและมีการใช้แรงงานไม่ถึง๗ คน หรือใช้เครื่องจักรมีขนาดกำลังรวมกันไม่ถึง ๕ แรงม้าข้อ๖ ที่ดินในเขตโครงการจัดรูปที่ดินที่ใช้เพื่อการก่อสร้างจัดรูปที่ดินห้ามมิให้คณะกรรมการจัดรูปที่ดินจังหวัดอนุญาตเปลี่ยนการใช้ที่ดิน เว้นแต่กรณีใดกรณีหนึ่งดังต่อไปนี้ก.การเปลี่ยนการใช้ที่ดินในพื้นที่รวมกันไม่เกิน ๑ ไร่ เพื่อการปลูกสร้างที่อยู่อาศัยหรือสิ่งปลูกสร้างอื่นที่เกี่ยวเนื่องกับการอยู่อาศัยหรือประกอบการเกษตร สำหรับผู้ขออนุญาตหรือทายาทโดยธรรมของผู้ขออนุญาตข.การเปลี่ยนการใช้ที่ดินเพื่อการประกอบกิจการการแปรรูปผลิตผลการเกษตร หรือหัตถกรรมในครัวเรือนที่ผู้ขออนุญาตเป็นผู้ประกอบการเองหรือสหกรณ์ หรือกลุ่มเกษตรกร หรือวิสาหกิจชุมชนที่ผู้ขออนุญาตเป็นสมาชิกค.การเปลี่ยนการใช้ที่ดินในพื้นที่ไม่เกิน ๑ ไร่ เพื่อเป็นสถานีบริการพลังงานหรือน้ำมันเชื้อเพลิงที่ผู้ขออนุญาตเป็นผู้ประกอบกิจการเองหรือสหกรณ์ หรือกลุ่มเกษตรกร หรือวิสาหกิจชุมชนที่ผู้ขออนุญาตเป็นสมาชิกง.การเปลี่ยนการใช้ที่ดินในระยะไม่เกิน ๒๐๐ เมตร จากทางหลวงแผ่นดินหรือทางหลวงชนบทเพื่อกิจการในประเภทต่อไปนี้(๑)สถานที่ราชการ สถาบันการศึกษาหรือสถาบันทางศาสนา(๒)พาณิชยกรรม(๓)ที่อยู่อาศัยหรือสิ่งปลูกสร้างอื่นที่เกี่ยวเนื่องกับการอยู่อาศัย หรือการประกอบการเกษตรสถานีบริการพลังงานหรือน้ำมันเชื้อเพลิงที่ไม่อยู่ในหลักเกณฑ์ตาม ก. หรือ ค.(๔)กิจการอื่น ๆ ที่เป็นประโยชน์หรือเอื้อต่อการจัดรูปที่ดินทั้งนี้การอนุญาตเปลี่ยนการใช้ที่ดินตามวรรคหนึ่ง ต้องไม่ขัดต่อกฎหมาย กฎ หรือระเบียบของทางราชการที่เกี่ยวข้องและไม่ก่อให้เกิดความเสียหายแก่การจัดรูปที่ดินข้อ๗ การเปลี่ยนการใช้ที่ดินในเขตโครงการจัดรูปที่ดินที่มิได้ใช้เพื่อการก่อสร้างจัดรูปที่ดินให้คณะกรรมการจัดรูปที่ดินจังหวัดพิจารณาอนุญาตได้ตามความจำเป็นของกิจการนั้น ๆ โดยไม่ก่อให้เกิดผลกระทบต่อการจัดรูปที่ดินและไม่ขัดต่อกฎหมายกฎ หรือระเบียบของทางราชการที่เกี่ยวข้องข้อ๘ การเปลี่ยนการใช้ที่ดินตามข้อ ๖ วรรคหนึ่งก. คณะกรรมการจัดรูปที่ดินจังหวัด อาจมอบหมายให้หัวหน้าสำนักงานจัดรูปที่ดินจังหวัดเป็นผู้พิจารณาได้เมื่อหัวหน้าสำนักงานจัดรูปที่ดินจังหวัดที่ได้รับมอบหมายได้อนุญาตให้เปลี่ยนการใช้ที่ดินตามวรรคหนึ่งแล้วให้รายงานคณะกรรมการจัดรูปที่ดินจังหวัดทราบข้อ๙ การเปลี่ยนการใช้ที่ดินในกรณีอื่นนอกจากที่กำหนดไว้ในระเบียบนี้ให้คณะกรรมการจัดรูปที่ดินจังหวัดพิจารณาอนุญาตได้ตามความจำเป็นภายใต้กรอบการพิจารณาตามวรรคสองและวรรคสามแล้วนำเสนอคณะกรรมการจัดรูปที่ดินกลางเพื่อทราบการพิจารณาอนุญาตตามวรรคหนึ่ง ให้พิจารณาภายใต้กรอบข้อมูลหลักอย่างน้อยดังนี้(๑)ไม่ก่อให้เกิดความเสียหายต่อการจัดรูปที่ดิน หรือกระทบต่อที่ดินแปลงข้างเคียงโดยรอบพื้นที่(๒)ไม่ขัดต่อกฎหมาย กฎ หรือระเบียบของทางราชการที่เกี่ยวข้อง(๓)มีความเจริญขยายไปถึง หรือมีความสะดวกในการเชื่อมโยงกับระบบคมนาคมหลักโดยพิจารณาจากเส้นทางคมนาคมผังเมืองรวม ผังเมืองเฉพาะ แล้วแต่กรณี(๔)ความคุ้มทุนของโครงการจัดรูปที่ดิน(๕)ระยะเวลาถือครองที่ดินของผู้ขออนุญาต(๖)สัดส่วนพื้นที่ขอเปลี่ยนการใช้ที่ดินเทียบกับพื้นที่เกษตรกรรมที่เหลือของแปลงที่ขออนุญาตและสัดส่วนพื้นที่ขอเปลี่ยนการใช้ที่ดินทั้งหมดเทียบกับพื้นที่เกษตรกรรมในเขตโครงการจัดรูปที่ดิน(๗)เหตุผลความจำเป็นของผู้ขออนุญาตที่แสดงให้เห็นถึงการมีรายได้เพิ่มขึ้น หรือเกิดประโยชน์แก่ชุมชนในเขตโครงการจัดรูปที่ดินหรือการเพิ่มมูลค่าด้านเกษตรกรรมภายใต้กรอบข้อมูลหลักตามวรรคสองให้มีเอกสารหลักฐานประกอบการพิจารณาด้วยข้อ๑๐ ภายในเขตโครงการจัดรูปที่ดิน หากคณะกรรมการจัดรูปที่ดินจังหวัดพิจารณาแล้วเห็นว่าพื้นที่ใดเปลี่ยนสภาพไปหรือมิอาจคงไว้เป็นพื้นที่เกษตรกรรมต่อไป ให้คณะกรรมการจัดรูปที่ดินจังหวัด กำหนดหลักเกณฑ์วิธีการ และเงื่อนไขการพิจารณาอนุญาตให้เปลี่ยนการใช้ที่ดิน พร้อมด้วยแผนที่แสดงขอบเขตและเหตุผลความจำเป็นเสนอต่อคณะกรรมการจัดรูปที่ดินกลางเพื่อพิจารณาเมื่อได้รับความเห็นชอบจากคณะกรรมการจัดรูปที่ดินกลางแล้ว ให้คณะกรรมการจัดรูปที่ดินจังหวัดพิจารณาอนุญาตไปตามนั้นข้อ๑๑ มติของคณะกรรมการจัดรูปที่ดินจังหวัดให้เป็นที่สุดภายใต้บังคับข้อ๘ วรรคหนึ่ง การอุทธรณ์คำสั่งของหัวหน้าสำนักงานจัดรูปที่ดินจังหวัดให้ปฏิบัติตามบทบัญญัติแห่งพระราชบัญญัติวิธีปฏิบัติราชการทางปกครองพ.ศ. ๒๕๓๙ หมวด ๒ ส่วนที่ ๕ การอุทธรณ์คำสั่งทางปกครองข้อ๑๒ ก่อนออกหนังสืออนุญาตให้เปลี่ยนการใช้ที่ดินให้ผู้ขออนุญาตชำระเงินค่าใช้จ่ายในการจัดรูปที่ดินอันเนื่องมาจากการเปลี่ยนการใช้ที่ดินตามที่กำหนดไว้ในระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการ และเงื่อนไขการชำระค่าใช้จ่ายในการจัดรูปที่ดินให้เสร็จสิ้นเสียก่อนข้อ๑๓ การยื่นคำขออนุญาตตามระเบียบนี้ ให้ยื่นต่อสำนักงานจัดรูปที่ดินจังหวัดในพื้นที่ที่ขออนุญาตเปลี่ยนการใช้ที่ดินประกาศ ณวันที่ ๑๔ กุมภาพันธ์ พ.ศ. ๒๕๖๑วิวัฒน์ศัลยกำธรรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางภูมิกิติ/จัดทำ๔เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๖๓ ง/หน้า ๖/๑๙ มีนาคม ๒๕๖๑